CELEX: 32004R1018
Language: sk
Date: 2004-05-25 00:00:00
Title: Nariadenie Komisie (ES) č. 1018/2004 z 25. mája 2004 o stanovení množstva surového tabaku, ktoré môže byť presunuté do inej skupiny odrôd v rámci garantovaného prahu pre zbery úrody v roku 2004 v Nemecku, Španielsku, Francúzsku, Grécku, Taliansku a v Portugalsku

26.5.2004   
            
            
               SK
            
            
               Úradný vestník Európskej únie
            
            
               L 187/5
            
         
      NARIADENIE KOMISIE (ES) č. 1018/2004
   z 25. mája 2004
   o stanovení množstva surového tabaku, ktoré môže byť presunuté do inej skupiny odrôd v rámci garantovaného prahu pre zbery úrody v roku 2004 v Nemecku, Španielsku, Francúzsku, Grécku, Taliansku a v Portugalsku
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 2075/92 z 30. júna 1992 o spoločnej organizácii trhu so surovým tabakom (1), najmä na jeho článok 9 odsek 4,
   keďže:
   
               (1)
            
            
               Článok 9 nariadenia (EHS) č. 2075/92 určil systém kvót pre rôzne skupiny odrôd tabaku. Individuálne kvóty boli rozdelené medzi výrobcov na základe garantovaných prahov pre zber úrody v roku 2004 ustanovených v prílohe II nariadenia Rady (ES) č. 546/2002 z 25. marca 2002, ktoré stanovuje prémie a garantované prahy na listový tabak podľa skupiny odrôd a podľa členských štátov pre zbery úrody v rokoch 2002, 2003 a 2004 a ktoré mení a dopĺňa nariadenie (EHS) č. 2075/92 (2). Článok 9 odsek 4 nariadenia (EHS) č. 2075/92 umožňuje Komisii oprávniť členské štáty k presunu garantovaných prahových množstiev do iných skupín odrôd s podmienkou, že predpokladané presuny medzi skupinami odrôd nespôsobia dodatočné náklady pre Európsky poľnohospodársky usmerňovací a záručný fond (EPUZF) a nebudú mať za následok zvýšenie globálneho garantovaného prahu členského štátu.
            
         
               (2)
            
            
               Po splnení tejto podmienky je potrebné povoliť členským štátom, ktoré o to požiadali, uvedený presun.
            
         
               (3)
            
            
               Opatrenia uvedené v tomto nariadení sú v súlade so stanoviskom Riadiaceho výboru pre tabak,
            
         PRIJALA TOTO NARIADENIE:
   Článok 1
   Pre úrodu 2004 sa povoľuje členským štátom presunúť množstvá z jednej skupiny odrôd do inej skupiny odrôd tak, ako je to uvedené v prílohe tohto nariadenia, a pred časovou lehotou vzťahujúcou sa na uzávierku pestovateľských zmlúv podľa článku 10 odsek 1 nariadenia Komisie (ES) č. 2848/98 (3).
   Článok 2
   Toto nariadenie nadobúda účinnosť tretí deň od jeho uverejnenia v Úradnom vestníku Európskej únie.
   
      Toto nariadenie je záväzné vo svojej celistvosti a je priamo uplatniteľné vo všetkých členských štátoch.
      V Bruseli 25. mája 2004
      
         
            Za Komisiu
         
         Franz FISCHLER
         
         
            člen Komisie
         
      
   
   
      (1)  Ú. v. ES L 215, 30.7.1992, s. 70. Nariadenie naposledy zmenené a doplnené nariadením (ES) č. 2319/2003 (Ú. v. EÚ L 345, 31.12.2003, s. 17).
   
      (2)  Ú. v. ES L 84, 28.3.2002, s. 4.
   
      (3)  Ú. v. ES L 358, 31.12.1998, s. 17.
   
      PRÍLOHA
      Garantované prahové množstvá, ktoré môže každý členský štát presunúť z jednej skupiny odrôd do inej skupiny odrôd
      
                  Členský štát
               
               
                  Skupina odrôd, z ktorej sa prevod uskutočňuje
               
               
                  Skupina odrôd, do ktorej sa prevod uskutočňuje
               
            
                  NEMECKO
               
               
                  744,8 ton tabaku sušeného vzduchom v tme (skupina III)
               
               
                  489,4 ton tabaku sušeného teplým vzduchom (skupina I)
               
            
                  147,1 ton tabaku sušeného prirodzenou cirkuláciou vzduchu (skupina II)
               
            
                  ŠPANIELSKO
               
               
                  2 458,5 ton tabaku sušeného vzduchom v tme (skupina III)
               
               
                  1 187,4 ton tabaku sušeného teplým vzduchom (skupina I)
               
            
                  974,1 ton tabaku sušeného prirodzenou cirkuláciou vzduchu (skupina II)
               
            
                  FRANCIA
               
               
                  2 593,5 ton tabaku sušeného vzduchom v tme (skupina III)
               
               
                  1 364,7 ton tabaku sušeného teplým vzduchom (skupina I)
               
            
                  763,7 ton tabaku sušeného prirodzenou cirkuláciou vzduchu (skupina II)
               
            
                  GRÉCKO
               
               
                  1 662 ton tabaku sušeného prirodzenou cirkuláciou vzduchu (skupina II)
               
               
                  10 111 ton tabaku sušeného teplým vzduchom (skupina I)
               
            
                  4 361 ton tabaku sušeného na slnku (skupina V)
               
            
                  6 718 ton Kabak Koulak (skupina VIII)
               
            
                  1 204 ton Katerini (skupina VII)
               
               
                  1 941 ton Basmas (skupina VI)
               
            
                  1 518 ton Kabak Koulak (skupina VIII)
               
            
                  TALIANSKO
               
               
                  200,0 ton tabaku sušeného na slnku (skupina V)
               
               
                  71,9 ton tabaku sušeného teplým vzduchom (skupina I)
               
            
                  90,0 ton tabaku sušeného prirodzenou cirkuláciou vzduchu (skupina II)
               
            
                  100,0 ton tabaku sušeného nad ohňom (skupina IV)
               
               
                  87,9 ton tabaku sušeného teplým vzduchom (skupina I)
               
            
                  PORTUGALSKO
               
               
                  50,0 ton tabaku sušeného prirodzenou cirkuláciou vzduchu (skupina II)
               
               
                  39,9 ton tabaku sušeného teplým vzduchom (skupina I)